Et nordjysk bevægelseskoncept med navnet Action Kids, kæmper for at få motion ind i børnehavebørns dagligdag. På kort tid er konceptet blevet så populært, at det nu udvides til hele landet.

Det hele handler om at få børnehavebørn til at bevæge sig gennem leg og sjov. Det nordjyske koncept Action Kids skal være med til at løse udfordringen om, at børn bevæger sig for lidt, ved at motivere til fysisk aktivitet via musik, fantasi og sjove fortællinger. Sidste sommer blev Action Kids hverdag i 402 nordjyske børnehaver, og nu har konceptet fået vokseværk. Alle landets 4000 børnehave tager nemlig bevægelseskonceptet Action Kids til sig. - Det er så fantastisk, at vi kan være med til at gøre, at så mange børn får motion. Og så at det foregår på en måde, som de synes er sjov, siger Thomas Fedder, der er idemanden bag Aktion Kids. Den store udvidelse kan lade sig gøre efter, at Thomas Fedder modtag en donation på 1,5 millioner kroner fra Mærsk fonden. - Jeg blev helt vildt glad, og jeg blev meget stolt. Nu kan vi jo komme ud i hele Danmark med det her koncept, som startede i én børnehave, siger han. En af de børnehaver, som for alvor har taget Action Kids til sig, er Børnehuset Halvrimmen i Brovst. Her er der gang i dansegulvet fra morgenstunden. - Det er rig nemt at gå til, og så er det virkelig sjovt, siger Kristina Algren, der er pædagogisk leder i Børnehuset Halvrimmen, og fortsætter: - Det er det mest vigtige for børn og deres læring. Ud over børn i børnehaver håber Thomas Fedder på, at næste skridt bliver også at inddrage andre målgrupper. - Vi er faktisk ved at teste det her i dagplejerne, og så har vi tanker om at udvikle noget, der også kan bruges i både ind- og udskolingen. Så har vi også tænkt på noget, som vi kalder besser i bevægelse, hvor ældre mennesker får motion, siger Thomas Fedder.